**Vejledning til udfyldelse af ansøgningsskema A**

Danmarks Lungeforenings Fond støtter forskning vedrørende lungesygdomme og tuberkulose (herunder også infektioner fremkaldt af beslægtede mykobakterier).

Skemaet benyttes ved ansøgning om støtte til følgende aktiviteter i forbindelse med forskningsprojekt:

* Videnskabelig og teknisk assistance
* Egen løn under orlov
* Apparatur og andet udstyr
* Rejser over l måneds varighed, dog også kortere rejser i forbindelse med det forskningsprojekt, hvortil der søges støtte.

Vi gør opmærksom på, at vi ikke støtter sammenskrivning af disputatser, udgifter til tryk eller til oversættelsesarbejder. Vi dækker heller ikke studieafgifter eller overhead.

Ansøgningsskema del 1 og 2, CV, budget, protokol samt eventuelle andre relevante bilag i form af publikationer og manuskripter mv. indsendes i 1 fysisk eksemplar, foruden den digitale ansøgning.

Du tilgår og udfylder vores ansøgningsformular på [denne side](https://www.lunge.dk/ansoegningsskema-vedr-stoette-til-forskning-i-lungesygdomme). Vær opmærksom på, at ansøgningsprocessen består af tre dele:

* Du skal udfylde [ansøgningsformularen](https://www.lunge.dk/ansoegningsskema-vedr-stoette-til-forskning-i-lungesygdomme) (del 1).
* Du skal udfylde dokumentet ”[Ansøgningsskema del 2](https://www.lunge.dk/sites/default/files/20200901%20Ans%C3%B8gningsskema%20del%202_6.docx)”, der også findes som link på ansøgningsformularen. Efter udfyldning uploades dokumentet nederst på ansøgningsformularen.
* Du modtager en separat mail med en kopi af dine indtastede oplysninger (del 1). Den skal du udskrive sammen med den udfyldte "Ansøgningsskema del 2" og resten af dit materiale (CV, budget, protokol mv.), og indsende til:

Danmarks Lungeforenings Fond

Strandboulevarden 49, B-8

2100 København Ø

Ansøgninger behandles 1 gang årligt. Ansøgningsfristen er 1. oktober, kl. 12.00. Der kan forekomme ændringer, hvilket annonceres på lunge.dk. Ansøgningerne kan forventes behandlet inden udgangen af december med svar senest i januar året efter.

**Uddybning af ansøgningsformularen punkter 1-11:**

1. **Ansøgers fulde navn:**

Angiver den person, der er ansvarlig for projektet over for Danmarks Lungeforenings Fond

1. **Medlemsnummer:**

Angiver ansøgerens medlemsnummer: Du skal være medlem af Lungeforeningen for at søge. Nummeret består af et sekscifret tal. Eksempel på et sådan medlemsnummer er 200515.

1. **Titel og uddannelse:**

Ansøgers stillingsbetegnelse, uddannelse og akademiske grader vil blive benyttet i beretninger om fondens virksomhed. Ved ansøgning om støtte til egen løn skal tidspunktet for afsluttende eksamen opgives af hensyn til lønberegningen. Med titel forstås ansøgers akademiske titel.

4-5. **Arbejdsplads og afdeling:**

Ved arbejdsplads og afdeling er det vigtigt ligeledes at angive arbejdspladsens geografiske placering: f.eks. Vejle. Denne adresse anvendes af Danmarks Lungeforenings Fond ved henvendelser.

1. **Kontaktoplysninger:**

Her oplyses kontaktoplysningerne ved arbejdspladsen såvel som det private. Som i forrige punkt anvendes disse oplysninger af Danmarks Lungeforenings Fond ved henvendelser. De private oplysninger anvendes i tilfælde hvor kontaktperson ikke længere er tilknyttet arbejdspladsen.

1. **Hvis projektet udføres andet sted:**

Udfyldes hvis projektet udføres andet sted end arbejdspladsen.

1. **Hvis kontaktpersonen for projektet er anden end ansøger:**

Udføres hvis den ansøgende (ansvarlige) ikke samtidig er kontaktpersonen til Danmarks Lungeforenings fond. Det er typisk i forbindelse med en ansøgning om støtte til en ph.d., hvor den ph.d.-studerende har den løbende kontakt om projektet.

1. **Projekttitel:**

Projektets titel benyttes bl.a. som reference i årsberetning og lignende.

1. **Beløbet ønskes anvendt i denne periode:**

Den periode støtten ønskes anvendt i dvs. begyndelsestidspunkt og forventet afslutning. Ændres perioden efter bevilling er godkendt, skal der ansøges om lov til at ændre perioden.

1. **Det samlede projekt forventes afsluttet:**

Dato for projektets foreløbige afslutning. Typisk udgør støtten fra Danmarks Lungeforenings Fond kun en del af et forskningsprojekt, hvorfor denne dato henviser til det samlede projekts forventede afslutning.

**Felter til uploads af dokumenter:**

Her uploades først og fremmest ”Ansøgningsskema del 2”, samt CV, oversigt over budget for det ansøgte beløb samt protokol. Disse dokumenter er obligatoriske.

Dertil kan du eventuelt uploade CV for videnskabelig medhjælp, og andre relevante bilag så som artikler. Disse felter uddybes i nederste afsnit af denne vejledning.

**Uddybning af ansøgningsskema del 2 punkter 1-14:**

(punkt 1-2 er en gentagelse fra ansøgningsformular del 1, så vi har en fælles reference mellem de to dele)

1. **Fulde navn:**

Angiver den person, der er ansvarlig for projektet og over for Danmarks Lungeforenings Fond.

1. **Projektets titel:**

Projektets titel benyttes bl.a. som reference i årsberetning og lignende.

1. **Hvis der søges støtte til et projekt, der planlægges udført af en gruppe forskere:**

Hvis der søges om støtte til et projekt, der planlægges udført af en gruppe forskere, anføres de øvrige medlemmer af denne gruppe samt deres roller og ansvar. Samarbejdet skal dokumenteres med accepteret tilsagn fra de involverede parter i vedlagt bilag, som uploades under ansøgningsformularen del 1.

1. **Søges der støtte fra anden side?**

Hvis dele af projektets budget for den pågældende periode søges dækket fra anden side, skal dette anføres her. Specificér hvad der søges støtte til.

1. **Kort beskrivelse af projektet:**

Dette resumé skal gives i en form, der er egnet til offentliggørelse og kun indeholde ca. 200 ord. Lungeforeningen forbeholder sig ret til at redigere beskrivelsen til anvendelse i fag- eller dagspressen. Mere omfattende projektbeskrivelser vedlægges som bilag.

1. **Hvad er din arbejdshypotese?**

Angiv din arbejdshypotese.

7-8 **Videnskabelig & ikke videnskabelig arbejdskraft:**

Der anføres for hver personalegruppe det forventede antal arbejdsmåneder (à ca. 175 timer).. Det understreges, at der kun skal regnes med arbejdstid anvendt direkte på projektet, dvs. eventuelle undervisnings- og administrative forpligtelser må ikke medregnes.

9-12 **Har ansøgeren inden for de seneste 5 år fået bevilget støtte fra DLF?**

Det anføres, hvilke år og til hvilke projekter og med hvilke beløb ansøgeren har modtaget støtte fra Danmarks Lungeforenings Fond inden for de sidste 5 år.

**Til sidst er det vigtigt, at man husker at få udfyldt dato og underskrift.**

**Uddybning af uploadspunkter:**

1. **Upload Ansøgningsskema del 2:**

Her uploades anden del af ansøgningsskemaet.

* 1. **CV for ansøger & evt. videnskabelig medhjælp:**

Curriculum vitae. Dette anføres på ansøgningsskemaet, side 4, eller vedlægges separat. Det skal være kort (max. 3 sider) og skal indeholde følgende punkter:

1. Uddannelse (akademiske grader anføres med årstal for opnåelsen).
2. Seneste ansættelser.
3. Øvrige videnskabelige kvalifikationer:

Publikationslisten skal indeholde totalantallet af publicerede oversigtsartikler og originalartikler i videnskabelige tidsskrifter. Foredragsabstracts skal ikke medregnes.

1. Udførlig reference til samtlige publikationer fra de seneste 5 år. Der anføres forfatterrækkefølge, titel, publikationssted (tidsskrift/monografi), første og sidste sidetal samt årstal.
2. **Oversigt over budget for det samlede beløb:**

Budget for det søgte beløb opdeles i omkostningskategorierne:

* Lønninger
* Apparatur, køb og leje
* Materialer
* Forsøgsdyr
* It-serviceydelser
* Andre serviceydelser (bortset fra konsulenthonorarer)
* Rejseomkostninger
* Andet

1. **Protokol:**

Et kriterie for ansøgning er et projekt af høj teknisk kvalitet. Det vil sige, at der til ansøgningen skal vedlægges en f.eks. en god protokol. Denne uploades under dette afsnit

1. **Eventuelt andre bilag til ansøgningen:**

Her uploades eventuelt andre bilag, så som artikler, uddybende projektbeskrivelse, accepteret tilsagn fra deltagende parter i projektet ud over ansøger.

Når alle dokumenter er uploadet, trykkes der på bekræft. Du vil nu modtage to e-mails, hvoraf den ene er en kopi over dine indtastede oplysninger. Den skal du udskrive sammen med Ansøgningsskema del 2 og bilag, og indsende dem til:

*Danmarks Lungeforenings Fond  
Strandboulevarden 49, B-8  
2100 København Ø*

Vi skal have modtaget både din fysiske og digitale ansøgning senest d. 1 oktober kl. 12:00.